open-index/open-wikipedia-markdown huggingface dataset:
יוקיה אמאנו

**יוקיה אמאנו** (ביפנית: **天野之弥**; 9 במאי 1947 – 18 ביולי 2019) היה יושב ראש הסוכנות הבין-לאומית לאנרגיה אטומית (סבא"א). לפני תפקידו זה כיהן כדיפלומט יפני ואיש שירות ציבור עבור האומות המאוחדות ועבור חטיבות הבת בארגון זה.

## ביוגרפיה
נולד בשנת 1947. בשנת 1968 החל ללמוד משפטים באוניברסיטת טוקיו. בשנת 1972 הצטרף למשרד החוץ. שם התמחה בנושאי המאמץ הבינלאומי למניעת ופירוק נשק גרעיני.

במהלך השנים אמאנו קודם במשרד החוץ ועבד בתפקידים רבים. עבד בשגרירויות יפן בלאוס, בלגיה וארצות הברית, והיה הקונסול הדיפלומטי של יפן במרסיי.

פעל ולקח חלק במשא ומתן למען הארכת האמנה למניעת הפצת נשק גרעיני, האמנה למניעת ניסויים גרעיניים, אמנת הנשק הביולוגי ותיקון אמנה בדבר כלי נשק קונבנציונליים מסוימים.

מספטמבר 2005 ועד ספטמבר 2006 שימש אמאנו כיו"ר חבר הנאמנים של סבא"א. בתקופה זו, סבא"א ומנכ"ל הארגון, מוחמד אל-בראדעי, קיבלו את פרס נובל לשלום. אמאנו ייצג את סבא"א בטקס הענקת פרסי נובל שנערך בדצמבר 2005.

ב-2 ביולי 2009 נבחר אמאנו, כנציג יפן, לעמוד בראש הסוכנות הבינלאומית לאנרגיה אטומית, במקום ראש הסוכנות היוצא מוחמד אל-בראדעי. ב-1 בדצמבר 2009 נכנס לתפקידו כיושב ראש סבא"א. במרץ 2013 הוא נבחר לכהונה שנייה כראש הסוכנות ושימש בתפקיד עד למותו ב-18 ביולי 2019.

אמאנו היה נשוי ודיבר יפנית, אנגלית וצרפתית.

## קישורים חיצוניים

* 
* 

קטגוריה:פוליטיקאים יפנים
קטגוריה:ארגונים בין-לאומיים: אישים
קטגוריה:הסוכנות הבין-לאומית לאנרגיה אטומית
קטגוריה:בוגרי אוניברסיטת טוקיו
קטגוריה:יפנים שנולדו ב-1947
קטגוריה:יפנים שנפטרו ב-2019
כווית במשחקים האולימפיים

**[[כווית]]** משתתפת ב**[[המשחקים האולימפיים|משחקים האולימפיים]]** מאז אולימפיאדת מקסיקו סיטי (1968). היא מעולם לא השתתפה באולימפיאדת חורף.

לאורך השנים זכו הספורטאים הכוויתים בהישגים מעטים במשחקים. ההישג המשמעותי הראשון הגיע באולימפיאדת מוסקבה (1980), כשנבחרת הכדורגל העפילה לשלב רבע הגמר, בו הודחה בידי המארחת, ברית המועצות. פייסל אל דאחיל בלט בשורות נבחרת הכוויתית, לאחר שהבקיע שלושער במשחק מול ניגריה. נבחרת הכדורגל השתתפה גם באולימפיאדת סידני (2000), אך חרף ניצחון מפתיע על נבחרת צ'כיה, בשורותיה שיחקו מילאן בארוש ותומאש אויפלושי, לא עברה את שלב המוקדמות.

הקלע פאהיד אל-דיחאני סיים במקום העשירי בירי בצלחות חרס כפולות באולימפיאדת אטלנטה (1996). ארבע שנים מאוחר יותר, באולימפיאדת סידני, היה לספורטאי הכוויתי הראשון שזוכה במדליה אולימפית, לאחר שסיים במקום השלישי. באולימפיאדת אתונה (2004) הסתפק במקום השמיני. באולימפיאדת בייג'ינג (2008) סיימו שני קלעים כוויתים, זאיד אל מוטאירי ועבדאללה אל ראשידי, במקומות התשיעי והעשירי, בהתאמה. באולימפיאדת לונדון (2012) זכה אל-דיחאני במדליית ארד שנייה, בירי בצלחות חרס. בירי בצלחות חרס כפולות סיים במקום הרביעי. באולימפיאדת טוקיו (2020) הוסיף עבדאללה אל ראשידי לעצמו (לאחר שזכה במדליה עצמאית באולימפיאדת ריו דה ז'ניירו (2016)) ולכווית מדליית ארד אולימפית נוספת בירי בצלחות חרס.

בשנת 2015 השעה הוועד האולימפי הבינלאומי את כווית, בשל התערבות ממשלתית בניהול התאחדויות הספורט המקומיות. כתוצאה מכך, נאסר על כווית להשתתף באולימפיאדת ריו דה ז'ניירו (2016). עם זאת, הותרה השתתפותם של ספורטאים כוויתים כמשתתפים עצמאיים, תחת הדגל האולימפי. תשעה מהם אכן עשו זאת, ושניים אף זכו במדליות, הקלע פאהיד אל-דיחאני, שזכה במדליית זהב, והיה יכול להיות האלוף האולימפי הכוויתי הראשון אלמלא ההשעיה, והקלע עבדאללה אל ראשידי, שזכה במדליית ארד.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* כווית במשחקים הפאראלימפיים
* כווית במשחקים האולימפיים לנוער

## קישורים חיצוניים

*אתר הוועד האולימפי של כווית 

## הערות שוליים

קטגוריה:כווית: ספורט
קטגוריה:מדינות במשחקים האולימפיים
מסלזין

**מסלזין** (**Mesalazine**), או **5-ASA**, או **Mesalamine**, היא תרופה אנטי-דלקתית המיועדת לטיפול בקוליטיס כיבית וכן במחלת קרוהן (בשלבים קלים או בינוניים לטיפול). התרופה פועלת במעי ויש לה תופעות לוואי סיסטמיות מועטות. מאחר שהתרופה היא נגזרת של חומצה סליצילית, היא בעלת תופעות נוגדות חמצון, כלומר לוכדת רדיקלים חופשיים אשר גורמים לנזק לגוף.

## התוויות טיפוליות
* קוליטיס כיבית - בשימוש הן במחלה פעילה (התקפים קלים) והן ברמיסיה לטווח ארוך. הן בהתקפים, והן ברמיסיה, הטיפול המשולב (מקומי וסיסטמי) הוא יעיל יותר מאשר טיפול בנפרד.
* במחלת קרוהן - הטיפול בתרופה זו הוא פחות משמעותי תחת פרוטוקול הטיפול. השימוש הוא בעיקר כאשר יש מחלת קרוהן במעי הגס. התרופה פחות משמשת כ-maintenance אולם יכול לעזור לאחר ניתוח.

## תופעות לוואי
תופעות הלוואי של התרופה כוללות בעיקר שלשולים, בחילה, נפיחות בבטן. תופעות לוואי פחות נפוצות כוללות כאבי ראש, תגובות יתר רגישות (כגון פריחה, אורטיקריה, תסמונת דמוית זאבת), נשירת שיער ונפריטיס אינטרסטיציאלית. תופעות לוואי נדירות כוללות דלקת חריפה של הלבלב, דלקת כבד, תסמונת נפרוטית, הפרעות בספירת הדם (כגון א-גרנלוציטוזיס, לויקופניה, נויטרופניה, אנמיה אפלסטית, תרומבוציטופניה). תוארה גם פגיעה כלייתית מיצירת אבנים בכליות שהן גבישים של החומר התרופתי.

## Sulfasalazine
התרופה Sulfasalzine היא אנטיביוטיקה המחוברת ל-5-ASA באמצעות קשר מסוג Azo-bond. החומר עובר לאורך המעי הדק בצורה שלמה, ומתפרק על ידי חיידקים בסוף המעי הדק. ה-5-ASA פועל באופן מקומי לתיקון הדלקת, ואילו הסולפה נספגת, מפורקת בכבד ומופרשת בשתן. תופעות הלוואי הן בעיקר בגלל הוספת הסולפה, והן כוללות בחילות, הקאות, דיספפסיה, אנורקסיה, כאבי ראש. תופעות הלוואי הנדירות כוללות תגובה אלרגית, פריחה, מחלת רקמת חיבור, טוקסיות לנוירונים ולכליות, השפעות המטולוגיות, ופגיעה בספירת הזרע. למעשה, תופעות הלוואי הנדירות הביאו לירידה בשימוש בתרופה זו, וכיום מעדיפים להשתמש יותר בתרופות שהן 5-ASA בלבד, למרות שהן יקרות יותר. נמצא כי התרופה יכולה לעזור בריפוי של דלקת מפרקים (ארתריטיס), ועל כן התרופה ניתנת בקוליטיס כיבית המשולבת יחד עם דלקת מפרקים שיגרונית (Rheumatoid arthritis).

## קישורים חיצוניים

* Mesalazine באתר מאגר התרופות באגף הרוקחות של משרד הבריאות

## הערות שוליים

קטגוריה:תרופות לפי א'-ב'
קטגוריה:תרכובות ארומטיות
קטגוריה:פנולים
קטגוריה:אנילינים
יוכבד סגל

**יוכבד סגל** (7 בנובמבר 1910 - 8 בספטמבר 2006) הייתה סופרת וגננת, מחברת סדרת הספרים "כה עשו חכמינו".

## ביוגרפיה
סגל נולדה בדיסלדורף למשה ורחל גוטליב, שהיגרו לשם מגליציה. היא למדה בסמינר לגננות בברלין וחייתה בגרמניה עד 1933, אז עלתה לארץ בעקבות עליית היטלר לשלטון בגרמניה.

סגל התיישבה בירושלים, שם הקימה עם חברותיה את גן "אהל יעקב". אחר כך עברה לחיפה, שם עבדה כגננת, והקימה את הגן החרדי הראשון בעיר.

בשנת 1937 נישאה לחיים יהושע סגל, ונולדו להם ארבעה ילדים. לאחר נישואיה עברה לכפר אתא. בשנת תשכ"ב השתקעה בשכונת בית וגן בירושלים.

חיבורה הידוע ביותר של סגל הוא סדרת הספרים "כה עשו חכמינו", קובץ של אגדות חז"ל שעובדו ללשון קלה לילדים, ונכתבו, לדברי המחברת, במטרה "להוסיף לילדינו ידיעות על מעשי חז"ל ולעודדם לשאוף למידותיהם הטובות". הסדרה זכתה להצלחה רבה, ואף תורגמה למספר שפות, בהן יפנית וגרמנית.

בוסף כתבה ספרים נוספים: בעיקר סיפורים לילדים, ספרי הדרכה לגננות, וביוגרפיה אחד: "החסיד מהמבורג: סיפור חייו של ר' אהרן מרכוס".

בשנת 1973 סיימה בהצטיינות לימודים לתואר ראשון בספרות וחינוך באוניברסיטה העברית בירושלים.

בשנת 1990 זכתה בפרס "יקיר החינוך הדתי", אך נעדרה מטקס הענקת הפרס בעקבות בריאותה הלקויה ובשל אבל על מותו של נכדה , שנהרג במהלך קרב למרגלות הבופור בלבנון.

סגל הלכה לעולמה בט"ו באלול ה'תשס"ו (8 בספטמבר 2006), והובאה לקבורה בהר המנוחות בירושלים . אחד מנכדיה הוא הבמאי חגי לוי.

## לקריאה נוספת
* "לתולדותיה", בתוך "כה עשו חכמינו", חלק א', מהדורה חדשה, אלול תשס"ז.
* 

## קישורים חיצוניים

* 
* 
* 

## הערות שוליים

קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:נשות העלייה החמישית
קטגוריה:אנשי העלייה החמישית
קטגוריה:קריית אתא: אישים
קטגוריה:גננות ארץ-ישראליות
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בית וגן: אישים
קטגוריה:יהודים הקבורים בהר המנוחות
קטגוריה:ישראליות שנולדו ב-1910
קטגוריה:ישראלים שנולדו ב-1910
קטגוריה:ישראליות שנפטרו ב-2006
קטגוריה:ישראלים שנפטרו ב-2006
זאת חנוכה

200px|ממוזער|חנוכייה בזאת חנוכה, שמונה נרות דולקים
**זאת חנוכה** הוא היום השמיני של חנוכה (ב' בטבת או ג' בטבת).

## הכינוי
ממוזער|200px|מזבח העולה, אילוסטרציה 
מקורו של הכינוי "זאת חנוכה"  ביהדות אשכנז, שכן בקריאת התורה של יום זה נמצאות המילים . בתקופות מסוימות היה מקובל בקרב יהודי אשכנז לכנות יום זה בכינוי "חנוכת המזבח" על שם אותו פסוק, ולא מוכר שימוש בכינוי "זאת חנוכה" לפני המאה ה-16.

## מנהגי היום
בספר מנהגי מהרי"ל מובא מנהג יהדות ריינוס על פיו ביום השמיני של חנוכה אין לעשות מלאכה, כפי שאין לעשות מלאכה גם ביום הראשון של חנוכה.

יש שנוהגין להרבות בסעודה, מפני שעושים סעודה לגמרה של מצווה וביום זה גומרים את מצוות הדלקת נרות חנוכה, ואדמו"רים בחסידויות השונות נוהגים לערוך ביום זה טיש.

מנהג נפוץ ומיוחד לזאת חנוכה הוא מנהג שריפת הפתילות של נרות חנוכה, שעושים מפני שהשמן והפתילות ששימשו להדלקת נרות מיוחדים למצווה ואסור להשתמש בהם לצורך דברים אחרים, בקהילות חסידיות רבות נהגו לשרוף את הפתילות ברוב עם, ויש שנהגו להקפיד לשורפן ביום. אחרים נהגו לשרוף את הפתילות בשריפת החמץ בפסח, ומסתמכים על כך שהשמן שנותר לא מיוחד למצווה. ונוהגים להגיד בזמן שריפת הפתילות את פרק ס"ז בתהלים.

בגלל משמעותו של היום בקהילות החסידיות כיום חיתום הדין האחרון של השנה - יש שמאחלים "גמר חתימה טובה" או "גמר טוב" עד זאת חנוכה. מאותה סיבה, נהגו רבים להתפלל בו על כפרת עוונות, פרנסה ופקידת עקרות.

בעשרות שנים האחרונות הנהיג רבי אשר פריינד לנסוע ביום הזה לציון הרשב"י במירון, מנהג שהתפשט בקהלים רבים.

## משמעות היום

### רחמים ותשובה ויום החיתום האחרון
חשיבותו של היום השמיני של חנוכה מובאת כבר בכתבי האר"י, המשווה את שבעת ימי החנוכה הראשונים לשבע המידות הראשונות מתוך י"ג מידות הרחמים (כל יום למידה אחת בלבד), ואת היום השמיני לשש המידות האחרונות, מ**[[שלוש עשרה מידות הרחמים#חלוקה ופירוש|נוצר]]** ועד ו**[[שלוש עשרה מידות הרחמים#קדושתן של י"ג מידות|נקה]]**.

מקובל בחסידות לומר כי ימי החנוכה הם המשך לימים הנוראים, ומי שלא עשה תשובה בעשרת ימי תשובה, תשובתו מתקבלת עד יום השמיני של חנוכה. רמז לכך מופיע בספר ישעיהו בפסוק: . ורבי ישראל מרוז'ין אף אמר עליו:

### בחסידות
במחשבת החסידות מוקדש עניין מיוחד ליום זאת חנוכה. בחסידויות רבות מתייחסים לזאת חנוכה בתור שיאו של חנוכה, יום שכולל בתוכו את כל הימים שלפניו, ובתור יום החיתום האחרון של הגזר הדין של השנה.

### אסרו חג
האדמו"ר יהודה אריה ליב אלתר מגור, בספרו "שפת אמת" כותב כי היום האחרון של חנוכה כמו באסרו חג, קשה עלינו הפרידה מהקב"ה, ומשאיר יותר הארה והשפעה על שאר ימות השנה.

## קישורים חיצוניים
* 

## הערות שוליים

קטגוריה:חנוכה
קטגוריה:אירועים בחודש טבת
סאוורד, מלך אסקס

ממוזער|ימין|מפת ממלכת אסקס
**סאוורד** (באנגלית: **Sæward**) היה מלך ממלכת אסקס בין השנים 616–617.

סאוורד היה בנו של קודמו, המלך סאברט. במותו של אביו ירש אותו יחד עם אחיו, סיקסרד ומלך לצידו.
ייתכן שמלך לצידם אח נוסף בשם סיקסבולד.

בעוד שאביהם התנצר בשנת 604 וניסה לנצר את הממלכה, בניו נותרו פגנים באמונתם. במותו השיבו סיקסרד וסאוורד את דת המדינה לדת הקלטית הפגנית, וגירשו את מילטוס הקדוש - ההגמון של לונדון מהממלכה לאחר שעל פי הנוהג סירב לתת להם את לחם הקודש המיועד לנוצרים בלבד.

בשנת 617 פלש צבא ממלכת וסקס לאסקס, ושני האחים נהרגו בקרב למול הצבא הפולש.

## קישורים חיצוניים
* קורות חיים באתר ה-BBC
* ממלכת אסקס באתר worldtimelines

קטגוריה:מלכי אנגליה
קטגוריה:מלכי אסקס
סיגברט הראשון, מלך אסקס

**סיגברט הראשון** המכונה **סיגברט הקטן** (באנגלית: **Sigeberht the Little**) היה מלך ממלכת אסקס בין השנים 617–653.

סיגברט היה בנו של קודמו, סאוורד, ועלה לשלטון לאחר מות אביו בקרב מול צבא ממלכת וסקס בשנת 617. לפי סברה אחרת היה סיגברט בן דודו של סאוורד (בן אחיו של סאברט, אביו של סאוורד). בדומה לסאוורד (ובשונה מסאברט) דבק סיגברט באמונתו הקלטית הפגאנית ולא התנצר.

המידע על שנות מלכותו הארוכות מועט ביותר, וישנם היסטוריונים הסבורים כי עלה לשלטון בשנת 623 ולא קודם לכן.

לאחר מותו עלה לשלטון קרובו (לא בנו) סיגברט השני, המכונה "סיגברט הטוב".

ישנה סברה לפיה היה לסיגברט בן אחד בשם סיגהרה.

## קישורים חיצוניים
* קורות חיים באתר ה-BBC
* ממלכת אסקס באתר worldtimelines
* הממלכות האנגלו סקסיות הקדומות
* 

קטגוריה:מלכי אנגליה
קטגוריה:מלכי אסקס
קטגוריה:נפטרים ב-653
סיגברט השני, מלך אסקס

**סיגברט השני** המכונה **סיגברט הטוב** או **סיגברט המבורך** (באנגלית: **Sigeberht II** או **Sigeberht ''Bonus*** או *'Sigeberht *Sanctus**') היה [[מלך]] [[ממלכת אסקס]] בין השנים [[653]] עד [[660]] או [[661]].

סיגברט עלה לשלטון לאחר מות קרובו, המלך [[סיגברט הראשון, מלך אסקס|סיגברט הקטן]].

על אף שממלכת אסקס החלה בתהליכים של [[נצרות|התנצרות]] בתקופת מלכותו של [[סאברט, מלך אסקס|סאברט]], בניו [[סאווד, מלך אסקס|סאווד]] ו[[סיקסרד, מלך אסקס|סיקסרד]] אשר מלכו אחריו שבו לדתם ה[[קלטים|קלטית]] ה[[פגניות|פגנית]], וקודמו של סיגברט השני, סיגברט הקטן המשיך באמונתם זו. על פי ספרו של [[בדה ונרביליס]] "היסטוריה הכנסייתית" (*Historia Ecclesiastica*) היה זה סיגברט השני אשר החל את ההמרה המחודשת לנצרות של ממלכת אסקס.

==משפחתו של סיגברט==
לא ברור מה קשרו המשפחתי של סיגברט השני לקודמו. בדה, בספרו, אינו שופך אור על קשרי המשפחה. כתב היד מ[[המאה התשיעית]] שנכתב על ידי אופה (Offa) עליו הסתמכו כתבי היד של [[ויליאם ממאלמסבורי]] ("דברי ימי המלכים" (ה"גסטה רגום" - *Gesta regum*) ושל [[ג'ון מווסטר]] ("דברי הימים של דברי הימים" - *Chronicon ex Chronicis*) סותרים זה את זה.

ההיסטוריונית ברברה יורק, בספרה "The Kingdom of the East Saxons" מציעה כי סיגברט השני היה בנו של [[סאוורד, מלך אסקס|סאוורד]] ואביו של [[סיגהרה, מלך אסקס|סיגהרה]].

==ההמרה לנצרות של הממלכה==
בספרו, בדה מספר כי סיגברט עלה לשלטון ופעל כמלך אסקס בתמיכת ידידו ובן בריתו, [[אוסוויו, מלך נורת'מבריה]]. בדה מציין כי סיגברט נהג לבקר את אוסוויו לעיתים קרובות, והושפע ממנו רבות. אוסוויו פעל באותה עת להקים ברית כנגד [[פנדה, מלך מרסיה]].

היה זה אוסוויו ששכנע את סיגברט להמיר את דתו ל[[נצרות]], והוא [[טבילה לנצרות|הוטבל]] על ידי ה[[הגמון]] [[פינאן מלינדיספארן]], ככל הנראה בשנת [[653]] או [[654]].

ביוזמתו של אוסוויו, נשלחו מיסיונים נוצריים לנצר את אזור [[מזרח אנגליה (חצי אי)|מזרח אנגליה]], שבראשם [[קד הקדוש]].

==הרצחו של סיגברט השני==
בדה מציין כי סיגברט, בעקבות התנצרותו, החל לפעול לפי האידיאלים הנוצריים, וטען שיש לפעול לפיהם ולסלוח לאויביו. בדה מציין כי התנהגות זו הביאה להרצחו זמן קצר לאחר מכן על ידי שני בני עמו אשר כעסו על כך שהמלך סלח לאויביו. בדה מספר כי קד, שהיה ל[[הגמון]] באותה עת, [[נידוי (נצרות)|החרים]] את אחד האחים שנישא בנישואים לא נוצריים, ואסר על הנוצרים לאכול בביתו. המלך, שטען שיש לסלוח לכל אחד, על פי ציוויו של [[ישו]], הסכים לאכול בביתו, ובכך הפר את הוראתו של הבישוף. בשל [[חטא]] זה ניבא קד כי המלך ירצח בבית זה. בדה מציין כי המלך בהרצחו הפך ל[[קדוש (נצרות)|קדוש נוצרי]] כי על אף שחטא, עשה זאת תוך קיום מצוותו של ישו. 

לאחר מותו של סיגברט עלה לשלטון [[סוויתהלם, מלך אסקס|סוויתהלם]]. ההיסטוריונית ברברה יורק בספריה *Kings and Kingdoms of Early Anglo-Saxon England* ו- *The Kingdom of the East Saxons* מציינת כי ככל הנראה סוויתהלם היה אחראי למזימת הרצחו של המלך במטרה לרשת אותו (וייתכן שהוא ואחיו סווית'פרית' היו האחים אותם מתאר בדה).

תאריך הרצח המדויק אינו ידוע, אולם בספרו של דייוויד קירבי, *The Earliest English Kings'', הרצח אירע קודם לשנת 664 - שנת מותו של סוויתהלם.

## קישורים חיצוניים
* קורות חיים באתר ה-BBC
* ממלכת אסקס באתר worldtimelines
* דיוקנו של סיגברט השני באתר גלריית הדיוקנאות הלאומית של אנגליה
* הממלכות האנגלו סקסיות הקדומות
* 

קטגוריה:מלכי אנגליה
קטגוריה:מלכי אסקס
קטגוריה:פגנים שהתנצרו
קטגוריה:נפטרים ב-660
מחיר היציבות

**מחיר היציבות** הוא מושג בתורת המשחקים, המשמש לניתוח התנהגות של שחקנים במשחק או בשוק. מושג זה מייצג את המחיר שבו כל השחקנים במשחק מרוצים מהתוצאות שלהם, ולכן אין להם תמריץ לסטות מהאסטרטגיות שבחרו. מושג זה שימושי במיוחד במחקר של שיווי משקל בשוק, מכיוון שהוא יכול לעזור לכלכלנים לחזות כיצד המחירים ישתנו בתגובה לשינויים בהיצע וביקוש.

מחיר היציבות של משחק הוא היחס בין הערך הטוב ביותר של פונקציית המטרה של אחד השוויונות במשחק לבין ערך התוצאה האופטימלי. אם משחק מכיל רק שוויון אחד, אזי מחיר היציבות זהה למחיר האנרכיה.

## רקע ואבני דרך
מחיר היציבות נחקר לראשונה בעבודתם של A. Schulzan ו־N. Moses וזכה להתייחסות גם במחקרם של E. Anshelevich ועמיתיו. הם הראו, כי עבור גרפים מכוונים בהם קיים שווי משקל נאש באסטרטגיה טהורה, מחיר היציבות הוא לכל היותר המספר ההרמוני ה-n. עבור גרפים לא מכוונים עם מקור אחד ושני שחקנים, E. Anshelevich ועמיתיו הציגו חסם הדוק למחיר היציבות של 4/3.

ג'יאן לי הוכיח במאמרו שעבור גרף לא מכוון עם יעד ברור אליו צריכים להגיע כל השחקנים, מחיר היציבות של משחקי בניית רשת של שאפלי חסום אסימפטוטית על ידי O(\log n/\log \log n) כאשר n הוא מספר השחקנים.

## שימושים
מחיר היציבות משמש למדידת אי יעילות. הוא מבדיל בין משחקים בהם כל השוויונות אינם יעילים, לבין אלה בהם קיים שוויון לא יעיל. באופן פורמלי ניתן לומר כי עבור משחק בעל מספר שוויונות מחיר היציבות קרוב לאחד, לכל הפחות כמו מחיר האנרכיה.

בנוסף מחיר היציבות משמש לעיתים קרובות בשילוב עם שיווי המשקל של נאש, על מנת להשיג פתרון בתורת המשחקים, כזה המזהה את האסטרטגיות האופטימליות עבור כל השחקנים במשחק. על ידי ניתוח מחיר היציבות, כלכלנים יכולים לקבל תובנה לגבי התנהגותם של שחקנים בודדים והשוק הכולל, ולפתח אסטרטגיות לקידום יציבות ויעילות כלכלית.

## החשיבות
מחיר היציבות זוכה לתשומת לב משתי סיבות. הראשונה היא שעבור יישומים מסוימים ניתן למצוא לו חסם לא טריוויאלי. הסיבה השנייה היא שלמחיר היציבות פירוש טבעי במשחקי בניית רשת רבים. אנו יכולים להסתכל על תוצאת משחק כפרט שתוכנן מראש על ידי רשות מרכזת כלשהי לשימושם של שחקנים אנוכיים. במקרים כאלה, השוויון הטוב ביותר הוא בעצם הפתרון. ניתן להבחין בתופעה זו בישומי רשת רבים, בהם המשתמשים אינם עצמאיים באמת ולמעשה מתקשרים על בסיס פרוטוקול, המציע פתרון קולקטיבי עבורם. באפשרות המשתמשים לקבל אותו או לדחותו. מחיר היציבות מודד את הרווח בפרוטקולים מסוג זה. פירוש זה למחיר היציבות נלמד במשחקים בהם אין שרירותיות ויש בהם שווי משקל נאש עבור אסטרטגיה טהורה.

## לקריאה נוספת
* Algorithmic game theory By Noam Nisan
* The price of stability in selfish scheduling games by Lucas Agussurja and Hoong Chuin Lau
* An O(logn/loglogn) upper bound on the price of stability for undirected Shapely network design games by Jian Li

קטגוריה:תורת המשחקים
יאקובוס יוהנס פושה

**יאקובוס יוהנס** ("**ג'ים**") **פֿוּשֵׁה** (**Jacobus Johannes** ("**Jim**") **Fouché**; 6 ביוני 1898 - 23 בספטמבר 1980) היה נשיאה הנבחר המכהן השני של דרום אפריקה בין השנים 1968-1975. לפניו נבחר וכיהן רק נשיא אחד: צ'ארלס רוברטס סווארט. תאופילוס אבנהעזר דונגס נבחר לפני פושה אך לא הספיק לכהן ולו יום אחד, ואילו ז'וזואה פרנסואה נודה לא נבחר לתפקיד אך שימש נשיא בפועל עד מותו של דונגס.

## ביוגרפיה
פושה נולד במדינת אורנג' החופשית (שהפכה למושבה בריטית בשנת 1902 ולפרובינציה של איחוד דרום אפריקה בשנת 1910). עסק בחקלאות והיה חבר במפלגה הלאומית שנים רבות. עמד בראש מינהל מדינת אורנג' החופשית בין 1954 ל-1959 ולאחר מכן כיהן בממשלת דרום אפריקה, תחילה כשר ההגנה (1959-1966) ולאחר מכן כשר לשירותים טכניים בחקלאות ולענייני מים (1966-1968). נבחר כנשיא לאחר מותו של תאופילוס אבנהעזר דונגס בשנת 1968 ומילא את התפקיד הטקסי עד לשנת 1975. היה הנשיא היחיד בתולדות דרום אפריקה שכיהן לאורך מלוא תקופת הכהונה שנקבעה בחוקה (שבע שנים).

## חיים אישיים
פושה היה נשוי לאלטה מקדונלד ולשניים נולד בן אחד.

## קישורים חיצוניים

* 

קטגוריה:נשיאי דרום אפריקה
קטגוריה:שרי ההגנה של דרום אפריקה
קטגוריה:אפריקאנרים
קטגוריה:מדינת אורנג' החופשית: אישים
קטגוריה:אנשי מנגנון האפרטהייד
קטגוריה:ילידי 1898
קטגוריה:נפטרים ב-1980
פאול מרקר

[שמאל|ממוזער|250px|פאול מרקר (משמאל) לצד [אוטו גרוטהוול (מימין), 1949]]
**פאול מֶרְקֶר** (**Paul Merker**; 2 בפברואר 1894 – 13 במאי 1969) היה קומוניסט גרמני אשר נודע באהדתו ליהודים.

## קורות חייו
מרקר נולד בעיירה אוברלֶסניץ (Oberlößnitz) שליד דרזדן בסקסוניה, גרמניה, למשפחת פועלים פרוטסטנטית. עם סיום לימודיו בגיל 14 החל לעבוד בבתי מלון בדרזדן ובהמבורג, ובשנת 1911 הצטרף לאיגוד עובדי המסעדות והמלונות. במהלך מלחמת העולם הראשונה שירת בצבא הגרמני. הוא השתתף במהפכת נובמבר 1918 בדרזדן, ובשנת 1920 הצטרף למפלגה הקומוניסטית של גרמניה ועבד במחלקת האיגודים המקצועיים של המפלגה. בין השנים 1925–1932 היה מרקר לחבר הפרלמנט הפרוסי. בשנת 1926 החל להיות פעיל בקומינטרן, שם פגש קומוניסטים יהודים רבים. מרקר נקט עמדה עוינת כלפי המפלגה הסוציאל-דמוקרטית של גרמניה, ועל כן במרץ 1930, כאשר ניסתה המפלגה הקומוניסטית להתקרב אל הסוציאל-דמוקרטים, הוא הודח מהפוליטבירו של המפלגה הקומוניסטית. בשנים 1931–1933 היה מרקר שליח הקומינטרן בארצות הברית בשם הבדוי **פול פרנקה**.

בשנת 1937 עבר מרקר לצרפת. בשנת 1940 הוא נכלא במחנה ורנה ובפברואר 1941 הועבר למחנה מיל. בתחילת יולי 1941 הוזהר מרקר שיש כוונה למוסרו לגסטפו ועל כן הוא נמלט מהמחנה, ממנו היה רשאי לצאת במהלך היום, וירד למחתרת. ביוני 1942 הוא הצליח לברוח למקסיקו, שם היה מרקר מזכיר הוועד הגרמני החופשי באמריקה הלטינית ומנהיג הקומוניסטים הגרמנים במקסיקו. בשנת 1946 הגיע מרקר למזרח גרמניה והיה לחבר הוועד המרכזי של מפלגת האחדות הסוציאליסטית. מרקר דרש שגרמניה המזרחית תשיב ליהודים את הרכוש שנגזל מהם על ידי הנאצים.

באוגוסט 1950 סולק מרקר מהפוליטבירו. במשפטי פראג בנובמבר 1952, הואשם מרקר בתקשורת המזרח-גרמנית בקשר עם הנאשמים במשפט, והוצג כטרוצקיסט. מכתבים ששלח מרקר לנשיא גרמניה המזרחית וילהלם פיק, שבהם הזם את הטענות נגדו, לא הועילו, ובנובמבר 1952 הוא נעצר. ב-20 בדצמבר 1952 התפרסם כתב האשמה נגדו, שבו הואשם בהיותו "סוכן אימפריאליסטי ציוני". בנוסף, הוא נחשד בקשרים עם ועם ג'יימס ורבורג ונואל פילד, אמריקאי שהואשם בהיותו איש סוכנות הביון המרכזית של ארצות הברית, וקשרים עמו שימשו רקע למשפטי ראווה נגד מנהיגים קומוניסטים במזרח אירופה. האשמה נוספת שהועלתה נגדו הייתה שבימי מלחמת העולם השנייה הוא הרשה לנאצים לחסות תחת הוועד הגרמני החופשי שניהל במקסיקו.

משפטו של מרקר התמהמה בגלל מותו של סטלין, או משום שההאשמות נגד נואל פילד נזנחו. בסופו של דבר נידון מרקר במרץ 1955 בדלתיים סגורות לשמונה שנות מאסר בהתאם לחוק שכוון במקור נגד הנאצים. ב-27 בינואר 1956 שוחרר מהכלא, ופנה במכתב לווילהלם פיק בדרישה לטיהור מלא, תוך האשמת לברנטי בריה בהאשמות נגדו. ב-29 ביולי 1956 אימץ הוועד המרכזי את המלצתה של ועדת בדיקה שההאשמות נגד מרקר לא הוכחו, ועל כן הוא טוהר מההאשמות נגדו. מרקר הגיב בדרישה לטיהור מלא, אך זה לא ניתן לו, והוא לא שב לתפקיד מרכזי במפלגה.

## קישורים חיצוניים

* 

## הערות שוליים

קטגוריה:פוליטיקאים גרמנים
קטגוריה:קומוניסטים גרמנים
קטגוריה:מעוטרי עיטור דגל העמל
קטגוריה:גרמנים שנולדו ב-1894
קטגוריה:גרמנים שנפטרו ב-1969
גלריית הדיוקנאות הלאומית (קנברה)

**גלריית הדיוקנאות הלאומית** (באנגלית: **National Portrait Gallery**) הממוקמת בקנברה, בירת אוסטרליה היא מוזיאון המתמחה בהצגת דיוקנאותיהם של כ-400 אישים בעלי חשיבות בהיסטוריה ובתרבות של אוסטרליה.

הגלריה הוקמה במאי 1998 והציגה את הדיוקנאות שנאספו בבניין הפרלמנט הישן שבקנברה, וכן (בשל גודלו של האוסף) בגלריה סמוכה הממוקמת ברחבת חבר העמים.

הגלריה עברה למיקומה הנוכחי, ברחבת המלך אדוארד, ב-4 בדצמבר 2008, והיא ממוקמת בסמוך לבית המשפט העליון של אוסטרליה.

## קישורים חיצוניים

* 

* התערוכות בגלריה

קטגוריה:קנברה: מבנים
קטגוריה:אוסטרליה: מוזיאונים לאמנות
סוויתהלם, מלך אסקס

**סוויתהלם** (באנגלית: **Swithelm**) היה מלך ממלכת אסקס בין השנים 660 לערך עד 664.

סוויתהלם עלה לשלטון לאחר הירצחו של המלך סיגברט הטוב. על פי ספרו של ההיסטוריון בדה ונרביליס נרצח סיגברט הטוב על ידי שני אחים, וככל הנראה מדובר בסוויתהלם ובאחיו סווית'פרית' (Swithfrith). בדה הקנה לסיפור הרצח קונוטציה דתית והפך אותו למשל נוצרי, אולם ההיסטוריונית ברברה יורק מספרת בספריה *Kings and Kingdoms of Early Anglo-Saxon England* ו- *The Kingdom of the East Saxons* כי ככל הנראה סוויתהלם היה אחראי למזימת הרצחו של המלך במטרה לרשת אותו. על פי גרסתו של בדה, קד הקדוש, הגמון אסקס באותה עת, החרים את אחד האחים שנישא בנישואים לא נוצריים, ואסר על הנוצרים לאכול בביתו. סיגברט, שטען שיש לסלוח לכל אחד, על פי ציוויו של ישו הנוצרי, הסכים לאכול בביתו, ובכך הפר את הוראתו של הבישוף. בשל חטא זה ניבא קד כי המלך ירצח בבית זה. בדה מציין כי המלך בהרצחו הפך לקדוש נוצרי כי על אף שחטא, עשה זאת תוך קיום מצוותו של ישו.

בשנת 662 השתכנע סוויתהלם להמיר את דתו לנצרות על ידי אתלוולד, מלך מזרח אנגליה.

לאחר מותו, בשנת 664, ככל הנראה ממגפה, ירשו את כס המלוכה שני אחייניו סיגהרה וסאבי, אשר מלכו יחדיו.

סוויתהלם נקבר ככל הנראה ברנדלסהם.

## קישורים חיצוניים
* קורות חיים באתר ה-BBC
* ממלכת אסקס באתר worldtimelines
* הממלכות האנגלו סקסיות הקדומות

קטגוריה:מלכי אנגליה
קטגוריה:מלכי אסקס
קטגוריה:נפטרים ב-664
יוהנס דה קלרק

**יוהנס דה קלרק** (**Johannes de Klerk**; 22 ביולי 1903 - 24 בינואר 1979) היה פוליטיקאי דרום אפריקאי, חבר המפלגה הלאומית, סנאטור (1955-1975), שר העבודה והעבודות הציבוריות (1954-1958), שר העבודה והמכרות (1958-1961), שר הפנים, העבודה וההגירה (1961), שר הפנים, החינוך האמנויות והמדעים (1961-1966), שר החינוך, האמנויות, המדעים והמידע (1966-1967), שר החינוך הלאומי (1968-1969) ונשיא הסנאט של דרום אפריקה (1969-1976).

## ביוגרפיה
דה קלרק נולד לכומר וילם דה קלרק ולרעייתו אלטה יוהנס ואן רוי ב-22 ביולי 1903 בבורגרסדורפ. תקופת ילדותו עברה עליו בפוטשפסטרום, בדרום-מערב טרנסוואל, שם גם השלים את לימודיו האוניברסיטאיים בשנת 1926. ב-27 באפריל 1927 נשא את הנדרינה קורנליה קאוצר. לשניים נולדו שני בנים, וילם יוהנס ופרדריק וילם - לימים נשיא דרום אפריקה.

בין 1927 ל-1945 פעל דה קלרק בנילסטרום ובויטווטרסרנד. שימש מורה בכיר בבית ספר, ומזכיר של ארגון עובדים לבנים. בינואר 1947 מונה לתפקיד מזכיר אדמיניסטרטיבי של המפלגה הלאומית במחוז ראנד, ובשנת 1948 למזכ"ל המפלגה הלאומית בטרנסוואל. בין 1949–1955 כיהן כחבר במועצת הפרובינציה של טרנסוואל.

בשנת 1954 נבחר דה קלרק לסנאט ומונה לתפקיד שר העבודה והעבודות הציבוריות בממשלת גיסו יוהנס סטריידום. המינוי עורר מחלוקת ציבורית בשל הקרבה המשפחתית בין השניים. דה קלרק כיהן כשר גם בממשלות הנדריק פרוורד וג'ון פורסטר עד לשנת 1969. במסגרת תפקידו כשר החינוך סייע לייסד את האוניברסיטה של ראנד (Afrikaans University of Rand) ואת אוניברסיטת פורט אליזבת, בעודו מכהן כנשיא אוניברסיטת פוטשפסטרום.

דה קלרק דחה פעמיים פניות לכהן כנשיא הרפובליקה (ב-1967 וב-1968). בין 1969 ל-1976 כיהן כיושב ראש הבית העליון של הפרלמנט של דרום אפריקה. מכוח תפקידו זה כיהן כנשיא דרום אפריקה לתקופת ביניים בשנת 1975.

קטגוריה:נשיאי דרום אפריקה
קטגוריה:אפריקאנרים
קטגוריה:אנשי מנגנון האפרטהייד
קטגוריה:דרום אפריקאים שנולדו ב-1903
קטגוריה:נפטרים ב-1979
פרידריך השני, הדוכס הגדול של באדן

**פרידריך השני, הדוכס הגדול של באדן** (בגרמנית: **Großherzog Friedrich II. von Baden**; 9 ביולי 1857 – 9 באוגוסט 1928) היה הדוכס הגדול השביעי והאחרון של באדן.

## ביוגרפיה
פרידריך נולד בקרלסרוהה ב-9 ביולי 1857, לפרידריך הראשון, הדוכס הגדול של באדן ולואיזה, נסיכת פרוסיה, בתם של וילהלם הראשון, קיסר גרמניה ואוגוסטה, נסיכת סקסוניה-ויימאר-אייזנך. בשנת 1875 הצטרף פרידריך לצבא האימפריה הגרמנית, והצטרף לרגימנט משמר הגרנדירים ה-109 (באדן ה-1). בנוסף למד פרידריך באוניברסיטאות היידלברג ובון היסטוריה ומשפטים. בשנת 1880 הצטרף פרידריך לצבא הפרוסי, ומונה לקצין ברגימנט המשמר ה-1.

ב-20 בספטמבר 1885 התחתן פרידריך עם הילדה, נסיכת נסאו, בתם של אדולף, דוכס נסאו הגולה ואדלהייד-מריה, נסיכת אנהלט-דסאו, אך לא היו להם ילדים. בשנת 1889 הועלה פרידריך לדרגת אוברסט, ומונה למפקד רגימנט הרגלים ה-113 (באדן ה-5), ובשנת 1893 הוא מונה למפקד הדיוויזיה ה-29. בשנת 1897 הועלה פרידריך לדרגת גנרל חיל הרגלים, ומונה למפקד הקורפוס ה-8 בפרייבורג. בשנת 1902 פרש פרידריך מהצבא, אך בשנת 1905 הועלה לדרגת גנרל-אוברסט, ששונתה מאוחר יותר לדרגת גנרלפלדמרשל.

ב-28 בספטמבר 1907 מת אביו פרידריך הראשון, הדוכס הגדול של באדן, ופרידריך עלה לשלטון במקומו. במהלך מלחמת העולם הראשונה לא שירת פרידריך בצבא, עקב מצבו הגופני הרעוע. ב-22 בנובמבר 1918 נאלץ פרידריך לוותר על כסאו, בעקבות התבוסה במלחמה והמהפכה הגרמנית שהתחוללה בעקבותיה.

ב-9 באוגוסט 1928 מת פרידריך בבאדנוויילר ללא ילדים. הטוען לתואר הדוכס הגדול של באדן אחריו היה אחיינו מקס פון באדן, שגם שימש כקנצלר גרמניה.

## אילן יוחסין

## קישורים חיצוניים

* פרידריך השני, הדוכס הגדול מבאדן 

קטגוריה:דוכסי באדן
קטגוריה:בית צרינגן
קטגוריה:גנרל-פלדמרשלים בצבא הקיסרות הגרמנית
קטגוריה:אבירי מסדר העיט השחור
קטגוריה:מעוטרי עיטור אנדריי הקדוש
קטגוריה:קרלסרוהה: אישים
קטגוריה:גרמנים שנולדו ב-1850
קטגוריה:גרמנים שנפטרו ב-1928
בלו פרינג'

**בלו פרינג**'  היא להקת רוק אמריקאית יהודית דתית.

## היסטוריה
בלו פרינג' הוקמה בשנת 2003 ופרסמה 3 אלבומים. הלהקה מכרה עד היום (דצמבר 2009) יותר מ-20,000 עותקים של שני האלבומים הראשונים שלה. הלהקה חתומה בלייבל Shemspeed.

הלהקה סיירה בדרום אפריקה, אוסטרליה, ישראל, אנגליה, וקנדה. 

הלהקה מורכבת מארבעה חברים:
* דב רוזנבלט (גיטריסט, מלחין וזמר)
* אבי הופמן (מלחין וגיטריסט המוביל)
* דני זווילנברג (תופים)
* חיים דנציג (בס)

## אלבומים
* יוני 2003 - "My Awakening" 
* יוני 2005 - "70 פנים"
* דצמבר 2007 - "The Whole World Lit Up"

## קישורים חיצוניים
* 

## הערות שוליים

קטגוריה:להקות רוק אמריקאיות
קטגוריה:מוזיקאים יהודים אמריקאים
קטגוריה:להקות שהוקמו בשנת 2001
גלריית הדיוקנאות הלאומית של סקוטלנד

**גלריית הדיוקנאות הלאומית של סקוטלנד** (באנגלית: **The Scottish National Portrait Gallery**) היא מוזיאון לאמנות, הנמצא באדינבורו ומתמחה בהצגת דיוקנאות של אנשי סקוטלנד בעלי חשיבות היסטורית או תרבותית. היצירות צוירו הן על ידי אמנים סקוטים והן על ידי אמנים זרים, אולם נושאן של הדיוקנאות הן אך ורק אישים סקוטים. כמו כן המוזיאון מציג את אוסף התמונות הלאומי של סקוטלנד. המוזיאון ממוקם במבנה שתוכנן על ידי האדריכל רוברט רוונד אנדרסון, ונבנה בין השנים 1885–1890 בסגנון אדריכלות התחיה הגותית ובהשראת ארמון הדוג'ה שבוונציה.

המוזיאון הוקם בשנת 1889 ביוזמת איל העיתונות ג'ון ריצ'י פינדלי, הבעלים של העיתון "The Scotsman".

אוספי המוזיאון כוללים את הדיוקנאות של רוברט ברנס (מעשה ידי אלכסנדר נאסמית'), ג'ון ביירן (דיוקן עצמי), רובי קולטריין (דיוקן מעשה ידי ג'ון ביירן), שון קונרי (מעשה ידי ג'ון בלייני), ג'יימס המילטון, דוכס המילטון (מעשה ידי דניאל מייטנס), דגלס דגלס-המילטון (מעשה ידי אוסקר קוקושקה), אלכס פרגסון (מעשה ידי דייוויד מאך), דייוויד יום (מעשה ידי אלן ראמסיי), וולטר סקוט (מעשי ידי הנרי רייברן), אדם סמית' (מעשה ידי ג'יימס טאסי), טילדה סווינטון (מעשה ידי ג'ון ביירן), וכן מספר דיוקנאות של מרי, מלכת הסקוטים ושל צ'ארלס אדוארד סטיוארט.

## ראו גם
*גלריית הדיוקנאות הלאומית של הממלכה המאוחדת

## קישורים חיצוניים

* 

קטגוריה:הממלכה המאוחדת: מוזיאונים לאמנות
קטגוריה:אדינבורו: מוזיאונים
קטגוריה:סקוטלנד: מבנים רשומים דרגה A
השחקן המשתפר של העונה ב-NBA

**השחקן המשתפר של העונה ב-NBA** (באנגלית: **National Basketball Association's Most Improved Player Award**) הוא פרס כדורסל המוענק בליגת ה-NBA מאז עונת , לכדורסלן שהציג במהלך העונה הסדירה את היכולת המשופרת ביותר ביחס לזו שהציג בעונות הקודמות.

הזוכה בפרס נבחר על ידי פאנל של כתבי ספורט מארצות הברית וקנדה, בשיטת ניקוד המאפשרת לכל אחד מהם להעניק 5 נקודות עבור מועמד למקום ראשון, 3 נקודות למועמד למקום השני ונקודה אחת למועמד למקום השלישי. שחקן שהשיג את סך הנקודות הגבוה ביותר, ללא התייחסות לכמות ההצבעות על המקום הראשון, מקבל את הפרס.

מאז היווסדו, הפרס חולק ל-37 שחקנים שונים. רק שמונה מתוכם לא נולדו בארצות הברית: רוני סייקלי, גאורגה מורשאן, בוריס דיאו, הידו טורקוגלו, גוראן דרגיץ', יאניס אדטוקומבו, פסקל סיאקם ולאורי מארקנן.

החל מעונת 2023/2024, על השחקנים להופיע לפחות ב-65 משחקים כדי להיות זכאים לרוב פרסי העונה הסדירה, ביניהם גם פרס השחקן המשתפר של העונה. ההשתתפות במשחק נחשבת החל מ-20 דקות משחק אישיות. עם זאת, כאשר ישנם שני משחקים בהם הופיע השחקן במשך לפחות 15 דקות, הם יכולים להיכלל בספירת 65 המשחקים. החרגות נוספות קיימות גם לשחקנים הסובלים מפציעות סיום עונה ששיחקו לפחות 62 משחקים, ולשחקנים שהושפעו מ"נסיבות בחוסר תום לב".

השחקן המשתפר של העונה זוכה בגביע ג'ורג' מייקן, אשר נקרא כך מאז עונת 2022/2023 על שמו של שחקן העבר, בעל 5 האליפויות, שנחשב לאחד מאבות הכדורסל המודרני.

## הזוכים בפרס
[שמאל|ממוזער|200px|[טרייסי מקגריידי (ימין), שזכה בפרס בעונת 2000/2001]]
[שמאל|ממוזער|200px|[הידו טורקוגלו, שזכה בפרס בעונת 2007/2008]]
[שמאל|ממוזער|200px|[קווין לאב, שזכה בפרס בעונת 2010/2011]]

## קישורים חיצוניים
* רשימת הזוכים באתר Basketball-reference

## הערות שוליים

קטגוריה:פרסי NBA
לוי יצחק הורוביץ

הרב **לוי יצחק הלוי הורוביץ** (כ"ז בסיוון ה'תרפ"א, 3 ביולי 1921 - י"ח בכסלו ה'תש"ע, 5 בדצמבר 2009) היה האדמו"ר השני של חסידות בוסטון וחבר מועצת גדולי התורה של אגודת ישראל בארצות הברית ולאחר מכן בישראל.

## חייו
נולד בכ"ז בסיון ה'תרפ"א (3 ביולי 1921) לשרה סאשא ולרב פינחס דוד הלוי הורוביץ. בשנת ה'תש"ג (1943) התחתן עם רייכל אונגר. היה פעיל בארצות הברית בנושאים יהודיים ונפגש עם הנשיא ג'ון קנדי ועם פוליטיקאים מקומיים אחרים במסצ'וסטס ובברוקליין בפרט. בבוסטון הקים מספר ארגונים לעזרה קהילתית, ביניהם הארגון **רופא**.

עסק בקירובם של סטודנטים יהודים שלמדו באוניברסיטאות בבוסטון ליהדות וערך להם "שבתונים" שבהם חוו שבת בחצרו.

עלה לארץ לאחר מלחמת ששת הימים ורצה להקים קהילה על אדמות שאביו רכש בשכונת שועפאט. בעקבות הצעת עיריית ירושלים החליף אותן בקרקעות בשכונת הר נוף, שם הקים בשנת ה'תשמ"ד קהילה חסידית ואת בית מדרשו שהפך לבית הכנסת מרכזי בשכונה. לאחר עלייתו ארצה נהג לשהות בקיץ בירושלים ובחורף בבוסטון. בשנת ה'תשנ"ט (1999) הוקמה קהילה נוספת בביתר עילית.

בשנת ה'תשמ"ט (1989) מונה לחבר מועצת גדולי התורה של אגודת ישראל. הוא דגל בעמדות ניציות בכל הקשור לנושאי ארץ ישראל, וקולו הכריע בכמה דיונים חשובים לקבלת החלטות ניציות של מועצת גדולי התורה. בתקופת ההכנות לביצוע תוכנית ההתנתקות ביקר בגוש קטיף והביע את מחאתו על ביצוע המהלך.

הרב הורוביץ נפטר בי"ח בכסלו ה'תש"ע (5 בדצמבר 2009), שבת פרשת וישלח, ונקבר באותו לילה בבית הקברות בהר הזיתים.

אחרי פטירתו מונו שלושת בניו לאדמו"רים: הרב **פינחס דוד** כיהן בניו יורק, הרב **מאיר אלטר** בהר נוף, והרב **נפתלי יהודה** בבוסטון. השלושה מונו ע"פ צוואת אביהם.

## משפחתו
* בנו, רבי פינחס דוד, האדמו"ר מבוסטון חוסט בניו יורק, נפטר תשפ"א
:*בנו, רבי משה שמעון, האדמו"ר מבוסטון בביתר עילית
:*בנו, רבי יהושע, האדמו"ר מבוסטון במונסי
* בנו, רבי מאיר אלטר, האדמו"ר מבוסטון בהר נוף
* בנו, רבי נפתלי יהודה, האדמו"ר מבוסטון בבוסטון
* בתו, שיינא עלקא, נשואה לרב יוסף פרנקל - האדמו"ר מוויאלפולי
* בתו, טויבא לאה, נשואה לרב משה חיים גלדציילר - רב קהילת **בית שלמה** ודיין בית הדין לממונות בהר נוף

## לקריאה נוספת

* The Bostoner Rebbetzin Remembers, Rebetzin Raichel Horowitz of Boston Har Nof recalls Jewish life in Poland, America, and Israel, Artscroll, 1996


## קישורים חיצוניים
* 

## הערות שוליים

קטגוריה:בוסטון: רבנים
קטגוריה:אדמו"רים ישראלים
קטגוריה:יהודים הקבורים בהר הזיתים: חלקת גליציה
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:אדמו"רים אמריקאים
קטגוריה:ירושלים: אדמו"רים
קטגוריה:חברי מועצת גדולי התורה של אגודת ישראל
קטגוריה:הר נוף: רבנים
קטגוריה:משפחת בידרמן
קטגוריה:ישראלים שנולדו ב-1921
קטגוריה:ישראלים שנפטרו ב-2009
חדר שינה

[שמאל|ממוזער|חדר שינה לדוגמה, בתוך [קאזה מילה, ברצלונה]]
**חדר שינה**, או **חדר מיטות**, הוא חדר המשמש למטרות שינה בשעות הלילה, ולהירגעות בשעות היום.

במקרים בהם יש במבנה יותר מחדר שינה אחד, משמש אחד החדרים לחדר השינה הראשי, שהוא לרוב גדול יותר במידותיו, בו לנים ההורים, או הדיירים המכובדים יותר.

חדרי שינה יכולים להיות מעוצבים ברמות שונות, יש מהם פשוטים במיוחד ויש מורכבים למדי. ריהוט סטנדרטי אופייני לחדר שינה הוא בדרך כלל מיטה ועליה מזרן, ארון, שידה, ושולחן איפור. בבתים מודרניים נבנים לעיתים קרובות בצמוד לחדר השינה של ההורים גם חדר אמבטיה וחדר ארונות, ומכלול זה נקרא סוויטת הורים או "מאסטר בדרום".

אצל אנשים מבוגרים משמש לרוב חדר המיטות גם לחדר בבית בו מקיימים יחסי מין.

## עיצוב חדר השינה
ברוב התרבויות משמש חדר השינה כחדר האינטימי יותר בבית. עיצובו משתנה מתרבות לתרבות, וקיימים סגנונות שונים בהן ניתן לעצבו. סגנונות העיצוב הנפוצים הם:

#### הסגנון הקלאסי
הסגנון העתיק מבוסס על עיצוב חדרי השינה בארמונות ובבתי אצילים בימי הביניים. מאחר שהיה נהוג בבתי האוכלוסייה האמידה באירופה בימי הביניים, הוא לא היה נפוץ בעבר. סגנון זה מתאים בעיקר לחדרי שינה גדולים, מאחר שהוא כולל פריטי ריהוט עתיקים, שהם לעיתים גדולים יותר מאלה הנבנים כיום. הווילונות המתאימים לחדר בעיצוב זה הם וילונות כבדים ואטומים מבדים קטיפתיים, הנקשרים, בדרך כלל בצדדים, כשמתחתם וילון דק ואוורירי. מיטות גדולות גם מסוג אפריון, על הרצפה משתלבים שטיחים עתיקים, ארוגים בעבודת יד, בצבעים כהים התואמים את הצבעים בחדר. הנברשות ומנורות הקריאה בחדר משלבות לעיתים קרובות זכוכית אטומה וברונזה, והן פריט עיצובי מפוסל בפני עצמו.

#### הסגנון הרומנטי
הסגנון הרומנטי הוא שילוב בין השפעת הסגנון העתיק לסגנון מודרני יותר. זהו הסגנון הנפוץ ביותר, והוא הסגנון בו נהוג לעצב חדרי שינה בבתי מלון, למשל. סגנון זה מתאפיין בצבעים פסטליים רכים, מיטה רחבה, וילונות שופעים, לרוב שקופים או שקופים בחלקם, ושטיחים בצבעים כהים. מושם דגש על התאורה, שניתן לעמעמה ולהפכה לרומנטית, ועל מנורות קריאה שניתן לעצבן באופנים שונים. בחדר בסגנון הרומנטי היה נהוג בעבר להציב גם שולחן איפור בסמוך לארון הבגדים.

#### סגנון כפרי
למרות שמו, הסגנון הכפרי כיום אינו דומה לחדרי השינה בהם גרו אכרים או חוואים בעבר. אולם נעשה בו שימוש בבדים, בעץ, ובחומרים האמורים להזכיר את הטבע ואת אווירת הכפר. החומר הבסיסי בסגנון זה הוא עץ, הבדים על החלונות מעוצבים בדרך כלל בצבעים עליזים ופרחוניים והפריטים המשלימים יכולים להיות עשויים קש. הקירות שאינם מכוסים בעץ יכולים להיות מכוסים בטפטים, או בצבעים תואמים. רצפת החדר יכולה להיות עשויה מעץ, מצופה בפרקט או בשטיח דק מקיר לקיר.

#### הסגנון המודרני
הסגנון המודרני משקף אופנה צעירה ועכשווית, ומעוצב בקווים ישרים ונקיים. בסיס המיטה וגב המיטה בעיצוב המודרני חשופים, בדרך כלל, והחומרים הנפוצים בסגנון זה הם ברזל ועץ מעובד, מלוטש וצבוע. הווילונות הם וילונות גלילה או רפפה אופקיים או אנכיים, הקירות לבנים בוהקים והקישוטים העיקריים הם תמונות מודרניות צבעוניות. המנורות לצד המיטה ובשאר חלקי החדר הן מנורות בעלות קווים ישרים ונקיים המשלבים בעיקר מתכות. בחדרי שינה בעיצוב מודרני מוצבים לעיתים גם מחשב וטלוויזיה.

## ראו גם
* חדר השינה של לינקולן
* חדר שינה בארל

## קישורים חיצוניים

## הערות שוליים

שינה, חדר-
קטגוריה:שינה
ביטול תורה

ב**[[יהדות]]**, **ביטול תורה** הוא הימנעות מתלמוד תורה ללא סיבה מוצדקת, חרף מצוות תלמוד תורה, עליה נאמר .

## הצדקה לביטול תורה
יש תשובות שונות לשאלה מהי פעילות חיונית המהווה הצדקה להיבטל מתורה ומהי פעילות שאינה חיונית. יש המחמירים ומצמצמים בפעילות המותרת, ויש המרחיבים. לכל הדעות צרכים בסיסיים של אדם, כגון אכילה ושתייה, הן בגדר פעילות חיונית. יש הרואים בפעילות פוליטית להצלחת רשימות מתמודדים בבחירות לכנסת ישראל מטרה חשובה המצדיקה ביטול תורה מצד העוסקים בה, בשל ציפייה לתוצאות חיוביות ליהדות במדינת ישראל בעקבות הצלחת רשימת מתמודדים בבחירות.

### ביטול תורה ולימודי חול
יש הרואים בלימודי חול (לימודים שאינם לימודי קודש) ביטול תורה, ויש אומרים כי לימודי החול הכרחיים להבנת התורה. הגר"א למשל, בהשראתו של רמב"ם, טען כי ידיעת כל החכמות מסייעת לתורה:  . כך שלימודי החול יכולים להוות חלק ממצוות תלמוד התורה. אך לפי פרשנותו של רב יוסף קאפח על תפיסת הרמב"ם בעניין זה, לא קיים ביהדות כלל מושג "לימודי חול" מול "לימודי קודש", אלא "לימוד מועיל" מול "לימוד סרק"; כאשר "לימוד מועיל" אלה לימודי תורה ומדעי טבע ו"לימודי סרק" הם פחות או יותר הנקראים היום מקצועות הומניים.

### ביטול תורה ותפילה
רוב החסידויות, למעט כמה בודדות, הדגישו את נושא הדבקות בה', והמאמצים הגדולים שצריכים להיות בתפילה. באופן טבעי, אריכות התפילה באה על חשבון לימוד התורה, דבר שנתפס אצל המתנגדים כביטול תורה. בקרב ישיבות ליטאיות רבות, נפוץ המנהג לקצר בחזרת הש"ץ בתפילת מנחה, בנימוק שהתפילה הארוכה גורמת לביטול תורה.

### ביטול תורה למטרת תענוג
לדעת ה'אבן האזל' מותר להדיוט להתענג אף שזה יגרום לבטול תורה בהכרח על ידי השיכרות או בעילות נשים. מאידך, רוב הפוסקים סבורים שיש חיוב לימוד תורה בכל רגע פנוי.

## דברי חז"ל על ביטול תורה
* אמר רבא, ויש אומרים רב חסדא: אם רואה אדם שייסורין באין עליו – יפשפש במעשיו, שנאמר "נחפשה דרכינו ונחקורה ונשובה עד ה'" (); פשפש ולא מצא – יתלה בביטול תורה, שנאמר: "אשרי הגבר אשר תיסרנו יה ומתורתך תלמדנו" (). ואם תלה ולא מצא - בידוע שייסורין של אהבה הם, שנאמר: "כי את אשר יאהב ה' יוכיח" ().
* יוסי בן יוחנן איש ירושלים אומר, יהי ביתך פתוח לרווחה, ויהיו עניים בני ביתך. ואל תרבה שיחה עם האישה - באשתו אמרו, קל וחומר באשת חברו; מכאן אמרו חכמים, כל המרבה שיחה עם האישה - גורם רעה לעצמו, ובטל מדברי תורה, וסופו יירש גיהינם.
* בעון עינוי הדין ועיוות הדין וקלקול הדין וביטול תורה חרב וביזה רבה ודבר ובצורת בא ובני אדם אוכלין ואינן שבעין ואוכלין לחמם במשקל דכתיב () והבאתי עליכם חרב נוקמת נקם ברית וגו'.
* כל שאפשר לו לעסוק בתורה ואינו עוסק הקב"ה מביא עליו יסורין מכוערין ועוכרין אותו שנאמר: () נאלמתי דומיה החשיתי מטוב וכאבי נעכר.
* אם תעזבני יום יומים אעזבך - ספרי

## ראו גם
* התמדה (לימוד תורה)

## קישורים חיצוניים
* 
* הרב עידו פכטר, "גדר ביטול תורה ", פורסם בעלון "מסביב לשולחן".
* 

## הערות שוליים

קטגוריה:מצוות תלמוד תורה
קטגוריה:מניין מצוות שמירת הלשון לפי החפץ חיים
מחם

[ממוזער|250px|מחם חשמלי המצויד בכפתור הרתחה, [פיקוד שבת ובחוגה לשליטה על עוצמת החום של פיקוד השבת וכן ברז מזיגה]]
**מֵחַם** (או בכתיב השגוי "מיחם") הוא כלי להרתחת מים בעל קיבול גבוה בהשוואה לקומקום. המחם משמש להרתחת מים לצרכים שונים כגון משקאות חמים, בישול וניקיון. מחמים נמצאים בשימוש הן בבתי עסק והן בבתים פרטיים, ובפרט בקרב אוכלוסייה שומרת שבת, בשל פיקוד שבת המאפשר שמירה על חום המים באופן קבוע ללא הדלקה. השימוש במחם שכיח במיוחד גם בקרב גופים מוסדיים וציבוריים כגון מסעדות, חדרי מורים, חדרי אוכל ומשרדים.

## מבנה
המחם עשוי לרוב ממכל פלדת אל-חלד (נירוסטה) או ממתכת אחרת בעלת עמידות גבוהה למים וחלודה. צורת המכל גלילית, ולעיתים קיים בצידו מחוון המראה את גובה המים במחם. גוף חימום מצוי בתחתית המכשיר, ומכוסה לעיתים קרובות במסגרת פלסטיק קשיחה. סנטימטרים ספורים מעל תחתית המחם נמצא ברז המשמש למזיגת המים, גובה הברז מאפשר הצבת כוס מתחתיו. למחמים קיבולת גבוהה, בין שני ליטרים במחמים הקטנים עד ל-60 ליטרים בגדולים.

חלק מהמחמים מצוידים בתרמוסטט אשר מווסת פעולה של גוף חימום. מחמים מודרניים כוללים מערכת בקרה ותצוגת טמפרטורה דיגיטלית.

## השבתה פתאומית של מחם

עקב נוכחות מים במכשיר ומיקומו בסביבה לחה (כגון מטבח), עלול המחם לסבול מרגישות לתקלות. בכל מחם קיים תרמוסטט אשר ביכולתו להשבית את המכשיר. לרוב ימוקם כפתור התרמוסטט בתחתית המכשיר. התקלה הנפוצה ביותר במחמים היא קפיצת התרמוסטט, אשר ניתנת לתיקון פשוט בעזרת החזרת הזיז הקטן למקומו. לא בכל מחם קיים תרמוסטט בעל זיז פלסטיק.

טעות נפוצה נוספת היא הדלקת המחם ללא מים. פעולה זו עלולה לגרום לשריפת גוף החימום של המכשיר, ואף להריסתו. זאת מפני שהמים מקררים במידה מסוימת את גוף החימום, ובלעדיהם הוא עלול להתחמם יתר על המידה.

בדגמים בהם אין תרמוסטט בכלל, ההפעלה והפסקת הרתחת המים מתבצעת ידנית על ידי כפתור ההרתחה, מה שמאלץ לאחר מכן, להשתמש בפיקוד השבת, כדי לשמור על חום המים. אם משאירים את כפתור ההרתחה דלוק כאשר המים רותחים, גופי החימום לא יכבו, מה שעלול לגרום להתאדות כל המים ולשריפת גוף החימום.

## לקריאה נוספת
הרב מנחם פרל ואחרים, ספר צומת א (אלון שבות תשפ"ה), פרק ח, עמ' 132-122

## קישורים חיצוניים

## הערות שוליים

קטגוריה:אמצעי חימום והכנת מזון
קטגוריה:מכשירי חשמל ביתיים
קטגוריה:מכשירי חשמל משרדיים
קטגוריה:חימום
קטגוריה:טכנולוגיה והלכה: שבת
לסלו לובאס

**לסלו לובאס** (בהונגרית: **Lovász László**; נולד ב-9 במרץ 1948 בבודפשט) הוא מתמטיקאי הונגרי, הידוע בעיקר בזכות עבודותיו בקומבינטוריקה, שעליהן קיבל את פרס וולף.

## ביוגרפיה
כשהיה תלמיד תיכון זכה לובאס במדליית זהב באולימפיאדת המתמטיקה הבין-לאומית (בשנים 1964, 1965 ו-1966). הוא סיים דוקטורט במתמטיקה בשנת 1970 באקדמיה ההונגרית למדעים, בהנחיית טיבור גאלאי. משנת 1990 שימש לובאס כפרופסור באוניברסיטת ייל והיה חבר במעבדות המחקר של מיקרוסופט עד שנת 2006. כיום הוא ראש המחלקה למתמטיקה באוניברסיטת בודפשט.

בשנת 1975, בעבודה משותפת עם המתמטיקאי פול ארדש, הוכיח לובאס את למת המקומיות של לובאס (lovász local lemma), שהוא משפט מרכזי בתורת ההסתברות.

בשנת 1978 הוכיח את השערת קנזר בתורת הגרפים באמצעות משפט בורסוק-אולם הטופולוגי. צעד מפתיע זה נחשב לראשיתו של ענף הקומבינטוריקה הטופולוגית. בשנת 1979 הוא תיאר לראשונה את מספר לובאס.

בשנת 1982 זכה בפרס פולקרסון עם עמיתים נוספים.

בשנת 1999 זכה בפרס וולף למתמטיקה "על תרומותיו היוצאות מהכלל לקומבינטוריקה, למדעי המחשב העיוניים ולאופטימיזציה קומבינטורית".

בשנת 2001 זכה בפרס גדל על עבודה משותפת עם קבוצת מדעני מחשב שהובילה לפיתוח משפט ה-PCP.

בשנת 2006 זכה בפרס ג'ון פון נוימן.

בשנים 2007–2010 שימש לובאס כנשיא האיחוד המתמטי הבין-לאומי (IMU). הוא קיבל את פרס בויאי בשנת 2007, ונבחר כחבר בחברה המדעית המלכותית השוודית. הוא זכה גם בחברות כבוד ב. בשנת 2010 זכה בפרס קיוטו על תרומתו למדעי המתמטיקה בתחום אלגוריתמי מיטוב בדידים.

בשנת 2012 זכה בשנית בפרס פולקרסון.

בשנת 2021 זכה בפרס אבל (יחד עם אבי ויגדרזון).

## קישורים חיצוניים

* 

* אתר הבית של לובאס
* 

## הערות שוליים

קטגוריה:חברי האקדמיה המלכותית השוודית למדעים
קטגוריה:בוגרי אוניברסיטת אטווש לוראנד בודפשט
קטגוריה:מתמטיקאים הונגרים
קטגוריה:חוקרי תורת ההסתברות
קטגוריה:זוכי פרס גדל
קטגוריה:זוכי פרס קנות'
קטגוריה:זוכי פרס ג'ון פון נוימן (INFORMS)
קטגוריה:חברי האקדמיה ההונגרית למדעים
קטגוריה:זוכי פרס קיוטו
קטגוריה:חברי האקדמיה הרוסית למדעים
קטגוריה:זוכי פרס וולף למתמטיקה
קטגוריה:זוכי פרס פוליה
קטגוריה:זוכי פרס פלקרסון
קטגוריה:זוכי פרס אבל
קטגוריה:הונגרים שנולדו ב-1948
ממפיס בליק

**מליק טוסטון קוקס** (אנגלית: Malik Thuston Cox; נולד ב-23 ביוני 1978) ידוע יותר בכינויו **ממפיס בליק** (Memphis Bleek) או **בליק** הוא ראפר ומפיק מוזיקלי בעל חברת תקליטים גט לואו רקורדס. נכון ל-2024, בליק הוציא ארבעה אלבומים. פירוש שמו של ממפיס הוא: "Making Easy Money Pimping Hoes In Style".

## קריירה
בליק הוא חבר ילדות של ג'יי זי. הוא היה אחד האמנים הראשונים לחתום ברוק-א פלה, חברת התקליטים שג'יי זי ייסד. הוא הופיע לראשונה באלבומו הראשון של ג'יי זי, "Reasonable Doubt" שיצא בשנת 1996. באלבום זה ג'יי זי כתב לו את הטקסטים. בשנת 1998 בליק הקים לייבל משלו, "Get Low Records". לאחר הצלחת האלבום "Hard Knock Life" של ג'יי זי קיבלה חברת התקליטים שלו חשיפה, מה שנתן את האפשרות לשחרר את אלבום הבכורה של בליק "Coming of Age". האלבום הצליח מאוד, מכר 118,000 העתקים בשבוע הראשון והגיע למקום השביעי במצעד הבילבורד. האלבומים הבאים שלו,, "The Understanding" שיצא בשנת 2000 ו-"M.A.D.E." שיצא בשנת 2003 מכרו זהב. בין שני האלבומים עברו שלוש שנים בהן הוא השקיע את מרב זמנו בטיפול באחיו שנפצע קשה לאחר שהתרסק עם אופנוע. האלבום הרביעי שלו, "534" שנקרא על שם מס' הבית בו הוא וג'יי-זי גדלו לא הצליח כמו קודמיו. זה היה האלבום האחרון שלו בחברת התקליטים של ג'יי זי, רוק-א פלה. השניים החליטו שבליק יכול לצאת לעולם החופשי ולא להישאר תחת חסותו של ג'יי זי. זמן קצר לאחר מכן בליק חתם במס אפיל אנטרטיינמנט. האלבום הבא שלו, "The Process" אמור לצאת בשנת 2010.

במהלך הקריירה שלו הקליט שירים עם DMX, ג'ה רול, טריק דאדי, מיסי אליוט ואמנים החתומים ברוק-א פלה כמו בני סיגל, פריוואי, קמרון, אמיל, יאנג גאנז ועוד.

## דיסקוגרפיה
* 1999- Coming of Age
* 2000- The Understanding
* 2003- M.A.D.E.
* 2005- 534

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:ראפרים אמריקאים
קטגוריה:אמריקאים שנולדו ב-1978
פרידריך הראשון, הדוכס הגדול של באדן

[שמאל|ממוזער|150px|מונומנט פרידריך הראשון מאת קרל פרידריך מוסט ב[באדן-וירטמברג]]
**פרידריך הראשון, הדוכס הגדול של באדן** (גרמנית **Großherzog Friedrich I. von Baden **, 9 בספטמבר 1826 - 28 בספטמבר 1907) היה הדוכס הגדול השישי של באדן ודודו של וילהלם השני, קיסר גרמניה. הוא נודע בתולדות הציונות כאחד מתומכיו של בנימין זאב הרצל.

## ביוגרפיה
פרידריך נולד בקרלסרוהה ב-9 בספטמבר 1826, והיה בנו השלישי של לאופולד, הדוכס הגדול של באדן והדוכסית הגדולה סופיה, נסיכת שוודיה, בתו של גוסטב הרביעי אדולף, מלך שוודיה. הוא היה ליורש העצר של הדוכסות הגדולה מבאדן לאחר מות אביו ועליית אחיו לודוויג לכתר הדוכסות. בעקבות מחלת הנפש בה לקה אחיו הפך פרידריך לעוצר הדוכסות ובשנת 1856 מונה באופן רשמי לדוכס, עוד לפני מות אחיו בשנת 1858.

פרידריך תמך במונרכיה חוקתית ואף הנהיג נישואים אזרחיים בבאדן בעת כהונתו. בשנת 1856 הוא נישא לנסיכה לואיזה מפרוסיה, בתו של יורש העצר דאז לכתר הגרמני וילהלם, נסיך פרוסיה, ואחותו של פרידריך, נסיך פרוסיה.

בשנת 1866 הצטרף פרידריך לאימפריה האוסטרית במלחמת אוסטריה–פרוסיה, על אף קרבת המשפחה עם ממלכת פרוסיה. לאחר התבוסה האוסטרית, לא נאלצה באדן לשלם פיצויים גבוהים בעקבות קשרי המשפחה של פרידריך עם וילהלם הראשון, מלך פרוסיה. בשנת 1870 הצטרף פרידריך לפרוסיה במהלך מלחמת צרפת–פרוסיה, ולאחר המלחמה צירף את הדוכסות הגדולה של באדן לאימפריה הגרמנית.

קרבתו של פרידריך לקיסר הגרמני, הביאה את מחנך ילדיו, ויליאם הכלר, שהיה ציוני נוצרי, לארגן פגישה בינו לבין חוזה מדינת ישראל בנימין זאב הרצל, במטרה לנסות ולהביא לפגישה בין הרצל לקיסר וילהלם, שאכן התקיימה לבסוף באיסטנבול ובעת מסעו של הקיסר לארץ ישראל ב-1898. תמיכתו של פרידריך ברעיון הציוני גרמה לפגישות אלו להתקיים. פרידריך אף פנה לצאר הרוסי ניקולאי השני בבקשה שיקבל את הרצל לפגישה, אך בקשתו לא התקבלה.

ב-28 בספטמבר 1907 מת פרידריך, ובמקומו עלה לשלטון בנו פרידריך השני, הדוכס הגדול של באדן.

## משפחתו
[ממוזער|300px|ימין|18 בינואר 1871: ההכרזה על [האימפריה הגרמנית והכתרת וילהלם הראשון כקיסר גרמניה באולם המראות שבארמון ורסאי. ביסמרק במדים לבנים, פרידריך הראשון, הדוכס הגדול של באדן עומד ליד וילהלם. יורש העצר פרידריך, לימים פרידריך השלישי, עומד לימין אביו וילהלם. ציור של אנטון פון ורנר.]]
בשנת 1856 התחתן פרידריך עם לואיזה, נסיכת פרוסיה, בתם של וילהלם הראשון, קיסר גרמניה ואוגוסטה, נסיכת סקסוניה-ויימאר-אייזנך, ממנה נולדו לו 3 ילדים:
* פרידריך השני, הדוכס הגדול של באדן (1857–1928)
* ויקטוריה, נסיכת באדן (1862–1930), התחתנה עם גוסטב החמישי, מלך שוודיה.
* לודוויג, נסיך באדן (1865–1888)

## אילן יוחסין

## קישורים חיצוניים

* 

קטגוריה:אבירי מסדר גיזת הזהב
קטגוריה:דוכסי באדן
קטגוריה:בית צרינגן
קטגוריה:וילהלם השני, קיסר גרמניה
קטגוריה:קרלסרוהה: אישים
קטגוריה:גרמנים שנולדו ב-1826
קטגוריה:גרמנים שנפטרו ב-1907